section_heading: Osobnost
paragraph_text: Izvana smiren i staložen, Drizzt ima gorući bijes potisnut unutar njega iz vremena koje je proveo živeći u divljinama Podtamlja (Underdark), gdje je preživio oslanjajući se samo na instinkte i vještinu. Tu je svladao jednu stranu svoje psihe, koju on zove 'Lovac' (The Hunter), ona još uvijek može izaći na površinu kad je jako pritisnut neprijateljem ili pod velikim emocijalnim pritiskom. 'Lovac' je hladna, proračunata alternativna ličnost Drizzt Do'Urdena koja utjelovljuje njegovu borbenu sposobnost. Kad nije opsjednut 'Lovcem', Drizzt je sabran i smiren i uvijek traži način da izbjegne borbu ako je moguće. Ali, kad situacija to zahtjeva, on je nevjerojatno smion, čak i presmion pa su njegovi prijatelji uvjereni da će se uvaliti u nevolju iz koje se neće moći izvući. Posebno voli površinski svijet i svoje mjesto u njemu iako ima još mnogo ljudi koji se prema njemu odnose s predrasudama jer su drow poznati kao hladnokrvni ubojice bez milosti.